recursal/SuperWikiNEXT-32B huggingface dataset:
Thumbnail

 מרוץ אופניים ביום האופניים העולמי, 2018, ניו דלהי
 אישה רוכבת על אופניים בקופנהגן
 רוכבי אופניים בקופנהגן
באפריל 2018 הכריזה העצרת הכללית של האומות המאוחדות על ה-3 ביוני כ**יום האופניים העולמי**. בהחלטה ליום האופניים העולמי צוין ה"ייחודיות, אורך החיים והרבגוניות של האופניים, שנמצאים בשימוש כבר מאתיים שנה. וכי מדובר באמצעי תחבורה המעודד קיימות, פשוט, אמין, נקי ומתאים לסביבה".

ייסוד
-----

פרופסור לזק סיבילסקי (אנ') הוביל קמפיין עממי לקידום החלטת האו"ם לקיום יום האופניים העולמי, בסופו של דבר זכה לתמיכת טורקמניסטן ו-56 מדינות נוספות. הלוגו עוצב על ידי אייזק פלד והאנימציה הנלווית נעשתה על ידי פרופסור ג'ון אי סוונסון. הוא מתאר רוכבי אופניים מסוגים שונים הרוכבים ברחבי הגלובוס.

קישורים חיצוניים
----------------

ויקישיתוף מדיה וקבצים בנושא **יום האופניים העולמי** בוויקישיתוף
* אתר האינטרנט הרשמי של יום האופניים העולמי

הערות שוליים
------------

1. ↑  "World Bicycle Day, 3 June". *www.un.org* (באנגלית). נבדק ב-2018-11-23.
2. ↑  "Bicycle Day: where to go by bicycle and what you need to know to go on a bike tour".
3. 1 2  A.Res.72.272 World Bicycle Day, United Nations Resolution
4. ↑  Senarath, Yohan (2018-05-01). "World Bicycle Day: Meet the man who made it happen". *Transport for Development* (באנגלית). נבדק ב-2018-05-02.
5. ↑  Staff. "MC Professor and Students Win UN Support for World Bicycle Day".
6. ↑  "MC Today - World Bicycle Day". *YouTube*.
**שלמה טייטלבאום** הוא עיתונאי ישראלי, כתב אוצר ובנק ישראל בכלכליסט.

ביוגרפיה
--------

טייטלבאום למד בישיבת חברון ובישיבת הר עציון ושירת בצבא כחובש קרבי.

בוגר תואר ראשון בכלכלה מאוניברסיטת תל אביב ותואר שני במנהל עסקים מהאוניברסיטה העברית.

בעברו שימש כיועץ כלכלי ליו"ר ועדת הכלכלה יעקב מרגי ולסגן שר האוצר יצחק כהן, עבד כמתמחה באגף התקציבים במשרד האוצר וכחוקר במכון החרדי למחקרי מדיניות.

משנת 2021 משמש כעיתונאי ופרשן כלכלי בעיתון כלכליסט. כמו כן, הוא מפרסם טור שבועי סביב הדף היומי, ב'אחוותא'. (עלון שבת המופק על ידי רשת אחוות תורה המזוהה עם הקהילה החרדית המודרנית). 

במקביל לעבודתו כעיתונאי, משמש טייטלבאום כחבר סגל בתוכנית שלוחי ציבור, חבר הנהלת התנועה לחופש המידע וכמרצה בנושאי יהדות והחברה החרדית.

טייטלבאום הקליט יחד עם מנחם נאבת פודקאסט בשם "מתוך הסנה - שיחות על מחשבה יהודית".

חיים אישיים
-----------

טייטלבאום מקיים אורח חיים חרדי, נשוי ומתגורר בירושלים.

קישורים חיצוניים
----------------

* שלמה טייטלבאום, ברשת החברתית אקס (טוויטר)
* שלמה טייטלבאום, ברשת החברתית LinkedIn
* הכתבות של שלמה טייטלבאום באתר כלכליסט
* הפודקאסט מתוך הסנה - שיחות על מחשבה יהודית, בשירות הזרמת המוזיקה "ספוטיפיי"
* שלמה טייטלבאום, כלכליסט TV "אני חרדי, שירתּי בצבא ואני חושב שצריך להוריד את גיל הפטור״, באתר כלכליסט, 19 באפריל 2023
* מיסים, קפיטליזם וצדק חברתי בראי ההלכה - הרצאה קצרה של שלמה טייטלבאום, סרטון בערוץ "אחוות תורה", באתר יוטיוב (אורך: 13:03)
* שלמה טייטלבאום, ברשת החברתית אקס (טוויטר)

הערות שוליים
------------

1. ↑  שלמה טייטלבאום, טור אישי עוצמת הנתק בין החרדים לחילונים, מבט מבפנים של עיתונאי כלכליסט, באתר כלכליסט, 18 באפריל 2023
פירוש נוסף ערך זה עוסק בתואר מתחום התקשורת. אם התכוונתם למשמעות אחרת, ראו בעל טור (פירושונים).
**בעל טור** (באנגלית: **Columnist**) הוא תואר לעיתונאי המפרסם טור קבוע בעיתון או בכתב עת, טור המתאפיין בסגנון ייחודי ובתחומי עניין ייחודיים. בין בעלי הטורים יש העוסקים בפובליציסטיקה, אך יש העוסקים בנושאים אחרים. מרטין גרדנר, למשל, עסק בטורו ב"סיינטיפיק אמריקן" במתמטיקה, ו"בשער", טורו של עלי מוהר, במקומון "העיר", עסק בכדורגל.

מהעיתונות הכתובה עברו בעלי טורים גם לעיתונות האלקטרונית (שבה הטור קרוי "פינה"), ברדיו ובטלוויזיה. דוגמה לכך היא פינתו של יאיר גרבוז בתוכנית הטלוויזיה "תיק תקשורת", שבה עסק באופן סאטירי בתחלואי התקשורת הישראלית. עם התפתחות הבלוגים באינטרנט, יש בין בעלי הטור שפתחו בלוג, כתוספת לטור שלהם בעיתונות הכתובה.

טורו של בעל טור מתאפיין בזיהוי קבוע: מיקום קבוע בעיתון, ולעיתים גם שם מזהה לטור, כגון "חץ מסילבי קשת" של סילבי קשת, "מדרש ביתי לפרשת השבוע" של ג'קי לוי ו"אזור הדמדומים" של גדעון לוי; אך יש גם טורים רבים ללא שם. לעיתים מכונסים הטורים בספר. לדוגמה, טורי "חד גדיא" של אפרים קישון וטורי "הטור השביעי" של נתן אלתרמן.

סוגי טורים
----------

בעלי טורים מתאפיינים, בדרך כלל, בסגנון כתיבתם ובתחום כתיבתם.

* פובליציסטיקה
* פובליציסטיקה סאטירית
* הומור וסאטירה
* ספורט
* כלכלה
* ביקורת מסעדות ובתי קפה
* ביקורת סרטים, טלוויזיה ומחזות
* טור אישי, בו הכותב משתף את הקורא בהגיגיו או בחוויות ואירועים מחייו, לרוב בצירוף תובנות העולות מהם

קישורים חיצוניים
----------------

ויקישיתוף מדיה וקבצים בנושא **בעלי טור** בוויקישיתוף
* בעל טור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4335688-6

 |
**שרה אן עברון** (נולדה ב-1962) היא מזכירת תנועת הקיבוץ הדתי החל מאוגוסט 2021, האשה הראשונה לכהן בתפקיד זה.

ביוגרפיה
--------

נולדה בממלכה המאוחדת לנעמי ושמחה לוין. ב-1967, זמן קצר לפני מלחמת ששת הימים, עלתה עם משפחתה לישראל, והתגוררה בנס ציונה וברחובות, שם הייתה חברה ומדריכה בבני עקיבא. אמה נפטרה כששרה הייתה בת 10. התגייסה לגרעין נח"ל לקיבוץ עין צורים ובמסגרתו שימשה קומונרית (מרכזת סניף) בסניף בני עקיבא בבאר שבע. לקראת סוף שירותה נשלחה למשימה בקיבוץ סעד, שם נישאה לחבר הקיבוץ והתקבלה כחברת הקיבוץ. היא החלה את דרכה בחינוך כמטפלת בגיל הרך בקיבוץ, הייתה מורה ומחנכת בבית הספר היסודי ומרכזת חטיבת הביניים בבית הספר "דעת" בשנים 1989 - 1992, הייתה רכזת החינוך הבלתי פורמלי ומנהלת הקהילה בקיבוץ סעד בשנים 2004 - 2006. הייתה מורה ומחנכת בבית הספר התיכון בקבוצת יבנה ומנהלת התיכון בשנים 1993 - 2003 ואחר כך הקמפוס כולו בשנים 2007 - 2015. הייתה ראש אגף חינוך כללי בעיריית ירושלים בשנים 2015 - 2017, ניהלה את מרכז יעקב הרצוג בעין צורים בשנים 2018 - 2021.

בדצמבר 2020 נבחרה על ידי מזכירות הקיבוץ הדתי להחליף את אמיתי פורת כמזכירת התנועה, והיא נכנסה לתפקיד ב-1 באוגוסט 2021.

חיים אישיים
-----------

נשואה לאשר עברון, מנהל הלול בקיבוץ סעד, נכדו של נתן קאסוטו. לזוג חמישה ילדים. גיסה נתן עברון נפל בעת מילוי תפקידו הצבאי. מתגוררת וחברה בקיבוץ סעד, שבו ייסדה עם חברותיה מניין תפילה נשי הלכתי.

בעלת תואר ראשון בתנ"ך ופילוסופיה יהודית ותואר שני בתנ"ך, מאוניברסיטת בר-אילן וכן תואר שני במנהל עסקים מהמסלול האקדמי המכללה למנהל. בעלת תואר דוקטור לפילוסופיה מאוניברסיטת בר-אילן. נושא עבודת הדוקטורט שלה היה משה דוד קאסוטו, אבי-סבו של בן זוגה.

בוגרת הכשרת מנהלים אבני ראשה.

קישורים חיצוניים
----------------

* שרה עברון, ברשת החברתית אקס (טוויטר)
* ריקי רט, האישה הראשונה שתוביל את הקיבוצים הדתיים, באתר מקור ראשון, 11 באוגוסט 2021.
* עודד בר מאיר, מזכ"לית חדשה לתנועת הקיבוץ הדתי: שרה עברון מקיבוץ סעד, באתר mynet‏ קיבוץ, 1 בספטמבר 2020
* נחמן גלבוע, שרה עברון מקיבוץ סעד, מזכ"לית הקיבוץ הדתי, ראיון בגובה העיניים, באתר 'כנס מדיה'.
* שרה עברון, "ותען להם מרים", הנהגה נשית בשירה, באתר מרכז יעקב הרצוג
* שרה עברון, שמות לידתה של אומה ממשנתו של הרב זקס זצ"ל, שיעור מצולם באתר YouTube.
* שרה עברון, ספר דברים - חברת הברית, שיעור בהגותו של הרב יונתן זקס, אתר YouTube.
* שרה עברון, ברשת החברתית אקס (טוויטר)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397156405171
* VIAF: 60156674988733581301
* WorldCat (עם VIAF): 60156674988733581301

 |
**לוקה שמאניץ'** (בקרואטית: **Luka Šamanić**; נולד ב-9 בינואר 2000) הוא כדורסלן קרואטי המשחק בקבוצת יוטה ג'אז מליגת ה-NBA, בעמדת הפאוור פורוורד.

ראשית הקריירה
-------------

שמאניץ' נולד בזאגרב שבקרואטיה, ובנעוריו שיחק במועדון ק.ק. זאגרב. בשנת 2016 עבר לספרד וחתם על חוזה בקבוצת הנוער של ברצלונה. שנה לאחר מכן זכה בתואר ה-MVP של פלייאוף ליגת הנוער בספרד, לאחר שרשם ממוצעים של 23.2 נקודות, 14.8 ריבאונדים ו-2.8 חסימות למשחק.

קריירה מקצועית
--------------

בעונת 2017/2018 שיחק בברצלונה ב' – קבוצת המילואים של ברצלונה מהליגה הספרדית השנייה – וקלע 5.1 נקודות בממוצע למשחק.

במאי 2018 עבר לשחק באולימפיה ליובליאנה מליגת העל הסלובנית, וקלע במדיה 10.1 נקודות למשחק.

בדראפט ה-NBA‏ 2019 נבחר שמאניץ' על ידי סן אנטוניו ספרס בבחירה ה-19, וביולי 2019 חתם על חוזה בקבוצה. לאורך שתי עונותיו בקבוצה שותף ב-36 משחקים בסך הכול, וקלע 3.8 נקודות למשחק. במקביל שיחק ב-39 משחקים עם אוסטין ספרס מליגת הפיתוח של ה-NBA, ורשם ממוצעים של 16.2 נקודות ו-8.3 ריבאונדים למשחק. באוקטובר 2021 שוחרר מהספרס.

בין השנים 2021–2023 שיחק עבור וסטצ'סטר ניקס ומיין סלטיקס מליגת הפיתוח של ה-NBA, ולאורך התקופה קלע 22.1 נקודות בממוצע למשחק.

במרץ 2023 חתם על חוזה לעשרה ימים ביוטה ג'אז, וב-7 באפריל זכה לחוזה עד לסיום עונת 2023/2024. ביום שאחרי החתימה על החוזה, ב-8 באפריל 2023, קלע שמאניץ' שיא קריירה של 23 נקודות במשחק מול דנוור נאגטס.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | סן אנטוניו | 3 | 1 | 16.0 | 0.313 | 0.375 | 0.750 | 3.3 | 2.0 | 0.0 | 0.7 | 5.3 |
| 2020/2021 | סן אנטוניו | 33 | 4 | 9.3 | 0.448 | 0.279 | 0.552 | 2.1 | 0.5 | 0.2 | 0.2 | 3.7 |
| 2022/2023 | יוטה | 7 | 4 | 23.0 | 0.456 | 0.258 | 0.692 | 4.3 | 2.1 | 0.9 | 0.3 | 9.9 |
| **קריירה** |  | 43 | 9 | 9.9 | 0.438 | 0.280 | 0.609 | 2.5 | 0.8 | 0.3 | 0.3 | 4.8 |

קישורים חיצוניים
----------------

הערות שוליים
------------

1. 1 2  SPURS SIGN 2019 FIRST ROUND PICK LUKA SAMANIC
2. ↑  SPURS WAIVE LUKA SAMANIC
3. ↑  Utah Jazz Sign Luka Šamanić to Multi-Year Deal
**בו קנדה ליטה באהרה** (בגרמנית: **Bo Kanda Lita Baehre**; נולד ב-29 באפריל 1999) הוא אתלט גרמני, סגן אלוף אירופה (מינכן 2022) בקפיצה במוט.

ביוגרפיה
--------

ליטה באהרה נולד בדילסלדורף שבגרמניה. אביו ממוצא קונגולזי. בן דודו הוא הכדורגלן לירוי ליטה (אנ').

### 2015

#### אלוף הפסטיבל האולימפי האירופי לנוער

בפסטיבל האולימפי האירופי לנוער שנערך ביולי-אוגוסט בטביליסי שבגאורגיה זכה במדליית זהב בקפיצה במוט בתוצאה של 4.92 מטר.

### 2016

#### סגן אלוף אירופה עד גיל 18

באליפות אירופה עד גיל 18 שנערכה ביולי בטביליסי זכה במדליית כסף בקפיצה במוט בתוצאה של 5.30 מטר, אחרי עמנואל קראליס מיוון (5.45 מטר) ולפני סונדרה גוטורמסן מנורווגיה (5.05 מטר).

### 2017

#### סגן אלוף אירופה עד גיל 20

באליפות אירופה עד גיל 20 שנערכה ביולי בגרוסטו שבאיטליה זכה במדליית כסף בקפיצה במוט בתוצאה של 5.45 מטר.

### 2018

באליפות אירופה שנערכה באוגוסט בברלין שבגרמניה סיים במקום 15 בקפיצה במוט בתוצאה של 5.51 מטר.

### 2019

באליפות אירופה באולם שנערכה במרץ בגלאזגו שבממלכה המאוחדת סיים במקום שביעי בקפיצה במוט בתוצאה של 5.55 מטר.

#### אלוף אירופה עד גיל 23

באליפות אירופה עד גיל 23 שנערכה ביולי ביבלה שבשוודיה זכה במדליית זהב בקפיצה במוט בתוצאה של 5.65 מטר, לפני עמנואל קראליס (5.60 מטר) וטיבו קולה מצרפת (5.60 מטר).

באליפות העולם שנערכה באוקטובר בדוחה שבקטר סיים במקום רביעי בקפיצה במוט בתוצאה של 5.70 מטר.

### 2021

באליפות אירופה באולם שנערכה במרץ בטורון שבפולין סיים במקום שמיני בקפיצה במוט לאחר שלא הצליח לקבוע תוצאה בגמר.

באולימפיאדת טוקיו שנערכה ביולי-אוגוסט סיים במקום 11 בקפיצה במוט בתוצאה של 5.70 מטר.

### 2022

באליפות העולם שנערכה ביולי ביוג'ין שבאורגון, ארצות הברית, סיים במקום שביעי בקפיצה במוט בתוצאה של 5.87 מטר.

#### סגן אלוף אירופה

באליפות אירופה שנערכה באוגוסט במינכן שבגרמניה זכה במדליית כסף בקפיצה במוט בתוצאה של 5.85 מטר, אחרי ארמנד דופלנטיס משוודיה (6.06 מטר) ולפני פאל האוגן לילפוסה מנורווגיה (5.75 מטר).

### 2023

באליפות אירופה באולם שנערכה במרץ באיסטנבול שבטורקיה סיים במקום תשיעי בקפיצה במוט בתוצאה של 5.40 מטר.

שיאים אישיים
------------

### אצטדיון

* קפיצה במוט: 5.90 מטר (2022)

### אולם

* קפיצה במוט: 5.81 מטר (2022)

קישורים חיצוניים
----------------

ויקישיתוף מדיה וקבצים בנושא **בו קנדה ליטה באהרה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  Bo Kanda Lita Baehre: Kometenhafter Aufstieg in perfektem Umfeld באתר Leichtathletik, ‏ 13 באוקטובר 2018 (בגרמנית)
**הילה הרוש** (נולדה ב-11 באוגוסט 1995) היא שחקנית ישראלית.

ביוגרפיה
--------

הרוש נולדה ולמדה בליהמן בעיר דימונה, היא החלה את לימודי המשחק שלה בבית הספר לתיאטרון נוער שבדימונה. שירתה בצה"ל כמש"קית שלישות ביחידה של תאונות דרכים במצ"ח.

הרוש היא בוגרת בית הספר לאומנויות הבמה בית צבי מחזור 2020.

קריירה
------

הרוש השתתפה במספר הצגות בתיאטרון נוער, בהן "הלילה השנים עשר" בבימוי של כרמית גור, "בגדי המלך החדשים" בבימוי של הילה מצקר ובהצגה "דירה להשכיר" בבימוי של הילה מצקר.

הופעתה הטלוויזיונית הראשונה הייתה בשנת 2014 כאשר שיחקה בסדרת הדרמה של HOT "זגורי אימפריה" שם גילמה את אביגיל זגורי בת הזקונים של המשפחה.

לאחר מכן שיחקה הרוש בסדרת הנוער "שוברי גלים" בערוץ הילדים ב-YES שם גילמה את שחר בנזינו, הילדה הכי צעירה בחבורת הגולשים.

בשנת 2015 שיחקה בתפקיד ראשי בסדרת הילדים "תמר הבלשית וקפטן יום שלישי" ששודרה בניק ג'וניור ב-HOT שם גילמה את דמותה של תמר. בהמשך השנה שיחקה בתפקיד הראשי בסרט הטלוויזיה "לאן נעלם נימני?" של ערוץ הילדים.

בשנת 2016 התחילה הרוש לשחק בתיאטרון דימונה בהצגה "בקופסאות הבטון" בבימוי של יפתח קליין. באותה שנה הצטלמה לעונה השנייה של סדרת הילדים "תמר הבלשית וקפטן יום שלישי".

בשנת 2019 במסגרת לימודיה בבית הספר הגבוה לאומנויות הבמה בית צבי זכתה הרוש בתחרות ארצית "המונולוג הקומי" ע"ש ספי ריבלין.

בשנת 2020 גילמה את דבורי, בסדרת הטלוויזיה "בת השוטר" שעלתה ב-Yes.

בשנת 2022 השתתפה בסדרת הילדים "כראמל" בתפקיד ברברה, ובעונה השנייה לסדרה "בת השוטר".

בשנת 2023 גילמה את ברברה גם בעונה השנייה של סדרת הילדים "כראמל".

בשנת 2024 השתתפה בעונה השלישית לסדרה "בת השוטר", והמשיכה בהשתתפותה בסדרת הילדים "כראמל".

פרסים ומועמדויות
----------------

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | שחקנית אהובה בסדרת נוער | בת השוטר, כראמל | **מועמדות** |

חיים אישיים
-----------

הרוש נשואה לרון ברוקר, עימו התחתנה בספטמבר 2022.

קישורים חיצוניים
----------------

ויקישיתוף מדיה וקבצים בנושא **הילה הרוש** בוויקישיתוף
* הילה הרוש, ברשת החברתית פייסבוק
* הילה הרוש, ברשת החברתית אינסטגרם
* הילה הרוש, במיזם "אישים" לתיעוד היצירה הישראלית
* הילה הרוש, במסד הנתונים הקולנועיים IMDb (באנגלית)
* הילה הרוש, באתר "אידיבי", מאגר הידע העברי לקולנוע ישראלי ועולמי

הערות שוליים
------------

1. ↑  בידור - רכילות בקטנה: כוכבת הנוער התארסה, באתר פרוגי, ‏13 באוגוסט 2021
**אורי אלחנני** (נולד ב-1934) הוא אלוף-משנה (במילואים) בצה"ל שפיקד על סיירת אגוז ועל חטיבה.

קורות חייו
----------

אלחנני נולד וגדל בקיבוץ שפיים. באוגוסט 1953 התגייס לצה"ל לחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה במבצע קדש. לאחר מכן השתחרר מצה"ל, אולם שב לשירות קבע בשנת 1959 ושימש כמדריך בבית הספר לקצינים. בשנת 1961 מונה לומפקד פלוגה בחטיבת גולני. בשנים 1964–1966 שימש כמדריך בבית הספר לקצינים וכמדריך בקורס מפקדי פלוגות. בשנת 1967 למד במכללה לפיקוד ומטה, מונה לסגן מפקד גדוד בגולני ולחם במלחמת ששת הימים. באוגוסט 1968 מונה למפקד גדוד הסיור של פיקוד הצפון, סיירת אגוז, והוביל אותה למבצעים רבים בגבולות ירדן, סוריה ולבנון. באוגוסט 1970 סיים את תפקידו ויצא מטעם צה"ל לשליחות באתיופיה ולאחר מכן מונה לסגן מפקד חטיבה. במלחמת יום הכיפורים לחם בחזית הצפון במלחמת יום הכיפורים ולאחר מכן, בשנת 1974, מונה לסגן מפקד מרחב שלמה. בשנת 1976 מונה למדריך במכללה לפיקוד ומטה ובשנת 1978 מונה למפקד חטיבה בפיקוד הצפון. בשנת 1980 השתחרר מצה"ל.

אלחנני הוא בעל תואר ראשון בהיסטוריה וסוציולוגיה מאוניברסיטת תל אביב.

לקריאה נוספת
------------

* יעקב ארז, "**האנציקלופדיה לצבא וביטחון – 'צה"ל בחילו'**", הוצאת רביבים (מהדורת מעריב), 1983, כרך 14 -"סיירות ומיעוטים".

הערות שוליים
------------

1. ↑  יעקב ארז, **האנציקלופדיה לצבא וביטחון – 'צה"ל בחילו'**, הוצאת רביבים (מהדורת מעריב), 1983, כרך 14 -"סיירות ומיעוטים", עמוד 58.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007433593705171

 |
אין תמונה חופשיתאין תמונה חופשית
**אייל משעני** (נולד ב-10 באוגוסט 1963) הוא מדען ישראלי, פרופסור לרדיוכימיה והדמיה מולקולרית במרכז הרפואי הדסה, הפקולטה לרפואה של האוניברסיטה העברית. משעני משמש כמנהל יחידת הציקלוטרון, מנהל אגף מחקר ופיתוח ומנכ"ל קרן מחקרים של המרכז הרפואי הדסה שבירושלים. נודע בפיתוח חומרי הדמיה גרעיניים להדמיית תהליכים ביוכימיים בגוף האדם. בסוף שנות ה-90 הכניס פרופ' משעני את חומר ההדמיה העיקרי ל-FDG,PET, למדינת ישראל. בעקבות כך הדמית ה PET בישראל הפכה לחלק אינטגרלי באבחון חולי סרטן.

ביוגרפיה
--------

בשנת 1990 סיים תואר ראשון בכימיה באוניברסיטת תל אביב בהצטיינות. לאחר מכן, המשיך במסלול ישיר לדוקטורט אותו סיים בהצטיינות יתרה בשנת 1994. בין השנים 1994–1996 השלים את לימודיו כפוסט דוקטורנט באוניברסיטת וושינגטון, סנט לואיס מיזורי, בתחום של הדמיה מולקולרית (PET imaging). במקביל ללימודיו בארצות הברית תכנן ופיקח על הקמת מעבדות ה-PET והציקלוטרון בהדסה עין כרם בישראל. עם חזרתו לארץ בשנת 1997 הקים את יחידת הציקלוטרון בהדסה עין כרם, הראשונה בישראל. הקמת המערך בהדסה עין כרם הובילה לשינוי בדרך האבחון הרפואי בעיקר בחולי סרטן. ב-2010 הוסיף ציקלוטרון נוסף וסורק PET/CT למחקר בחיות קטנות במתחם המחקר והפיתוח בהדסה עין כרם. בשנת 2012 מונה לפרופסור מן המניין באוניברסיטה העברית. מונה למנהל אגף מחקר ופיתוח ומנכ"ל קרן מחקרים במרכז הרפואי הדסה בשנת 2014.

פרופסור משעני פרסם למעלה מ-100 מאמרים מדעיים בינלאומיים ורשומים חמישה פטנטים על שמו. במהלך השנים הקים קורס חדש ללימודי הדמיה המולקולרית ורפואה גרעינית, בפקולטה לרפואה באוניברסיטה העברית. נכון ל-2017 עובד על פיתוח שיטות הדמיה גרעיניות למיפויי לב ואבחון סוגי סרטן שונים.

חיים אישיים
-----------

נשוי ואב לשניים, אח של מוטי משעני ודודו של דרור משעני.

הערות שוליים
------------

1. ↑  גלי וינרב, ‏הסכם של 4 מיליון דולר בין חברת הדסית לבין סינקטיק הפולנית, באתר גלובס, 19 בנובמבר 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303519905171

 |
הרב **זלמן דוב זינגר** (נולד בכ"ח טבת ה'תשי"ז - 2 בינואר 1957) הוא ראש הישיבה התיכונית "מקור חיים", ומייסד בית המדרש להתחדשות.

ביוגרפיה
--------

גדל בגבעתיים, למד בישיבת נתיב מאיר ובישיבת הכותל, שירת בצה"ל בחיל השריון, והיה תלמיד חבר קרוב של הרב שג"ר.

בשנת 1984 עבר יחד עם קבוצה מתלמידי הרב שג"ר לישיבה הגבוהה מקור חיים ("שפע") בירושלים, בראשות הרב עדין שטיינזלץ, ובמקביל הקים בשליחות הרב עדין שטיינזלץ ויחד עם הרב יצחק מנדלבאום את הישיבה התיכונית מקור חיים. בישיבה הנהיג תפיסה חינוכית הבנויה על אמון ושיתוף פעולה עם התלמידים. בסמוך לישיבה (שעברה בשנת 1997 לכפר עציון), הקים מערך להכשרת מורים בשם "לפני ולפנים" (לפל"פ), בו מתמחי הוראה מישיבות שונות עוברים הכשרה ברוחה החינוכית של הישיבה.

הרב דוב זינגר יחד עם הרב עדין אבן ישראל בהתוועדות בישיבת מקור חיים
הרב זינגר עוסק רבות בתורת רבי נחמן מברסלב, ומעביר שיעורים בספרים ליקוטי מוהר"ן וסיפורי מעשיות.

בשנת 2004 הקים את בית המדרש להתחדשות במטרה להנחיל תפיסה חינוכית המבוססת בעיקר על תורתו של רבי נחמן מברסלב בשילוב עם פסיכולוגיה ופילוסופיה. בבית המדרש מלמדים פסיכולוגים ואנשי רוח ולומדים בו ראשי ישיבות, אנשי הוראה עוד. 

במאה ה-21 החל הרב זינגר להדריך חבורות בשם "אז נדברו" העוסקות בעבודה עצמית ובתפילה. חבורות אלה שואפות להעתיק את מרכז הלמידה משיעורים פרונטליים ללימוד דיאלוגי. הן נפגשות יחד מדי חודש לתפילת ראש חודש חגיגית. 

הרב זינגר הנחה קורס יחד עם ד"ר רות קלדרון ואודי לאון ב"בית מדרש יוצרים" בעלמא בית לתרבות עברית בתל אביב, שבו לומדים יוצרים, שחקנים, מוזיקאים, תסריטאים ובמאים טקסטים תלמודיים ויצירות ספרותיות.

בתשע"ז הוציא הרב זינגר את ספרו הראשון, "תִּכּוֹן תְּפִלָּתִי: מתכוני תפילה", בהוצאת מגיד.

הרב זינגר מתגורר ביישוב תקוע שבגוש עציון שם הוא מלמד בישיבת תקוע.

מוסר שיעורים בישיבת "שיח יצחק" באפרת בעיקר בנושאי חסידות ותפילה.

הרב זינגר היה ממקימי ישיבת מקור חיים בשנת 1984 וכיהן במשך שנים כראש הישיבה. כיום הרב זינגר עדיין ראש ישיבת מקור חיים.

על יד הישיבה, הקים הרב דוב מערכת להכשרת מורים, המכונה "לפני ולפנים", ברוחה החינוכית של הישיבה.

הרב זינגר נשוי לאיריס ואב לעשרה ילדים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דוב זינגר** |
| ויקישיתוף תמונות ומדיה בוויקישיתוף: **דוב זינגר** |

* אתר האינטרנט הרשמי של בית המדרש להתחדשות
* הרב דוב זינגר, אתר ישיבת מקור חיים
* 100 ישראלים מעוררי השראה, מעריב דצמבר 2013
* ריאיון עם הרב דב זינגר בתוכנית בגלל הרוח בערוץ מאיר
* ארכיון הרב דוב זינגר באתר ליבא
* שאולי ברט, על הצימאון – ריאיון עם הרב דוב זינגר, באתר נאמני תורה ועבודה, נובמבר 2011 (פורסם במקור בדעות 54)
* כרמל צ'רקה-הורוביץ, תיאום כוונות - שיח אישי וכנה עם הרב דוב זינגר, זרעים, אלול תשע"ה
* חנן גרינווד, "אפשר לומר שמשהו בי נסדק כששלושת הנערים נחטפו", באתר nrg
* אריאל הורוביץ, המפגש הוא בשאלה אייכה, ריאיון עם הרב דוב זינגר, מקור ראשון, 1 במאי 2016
* ישי אלמקייס, ‏"עכשיו יש לי יותר אחריות": ראש הישיבה של שמחה רוטמן ויאיר שרקי מפחד להתברגן, בעיתון מקור ראשון, 23 באוגוסט 2023
* כל הכתבות על הרב דב זינגר, באתר ערוץ 7

הערות שוליים
------------

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007375462005171
* VIAF: 20152199299814282985
* WorldCat: lccn-no2018035952

 |
**איתי ג'רופי** (נולד ב-20 בפברואר 1994) הוא זמר, מוזיקאי ומדבב ישראלי.

ביוגרפיה
--------

ג'רופי החל ללמוד פיתוח קול בשנת 2003, והחל את דרכו בטלוויזיה כאשר ביצע בשנים 2004-2007 למעלה ממאה שירים לתוכניות טלוויזיה, קלטות וידאו וערוצי ילדים. בהדרגה עבר משירה לדיבוב בתוכניות ילדים שונות, ולעיתים דיבב מספר דמויות בקולות שונים באותה תוכנית.

ב-2006 דיבב בסרט חוות הקסמים. באותה שנה שר וקריין בסידור האינטראקטיבי "שמע קולנו", המיועד לציבור הדתי.

בשנת 2007 החל לדבב את דייגו בסדרה "מגלים עם דורה", והמשיך לדבב את דמותו ב"רוץ, דייגו, רוץ!" (2008). בשנת 2008 דיבב מספר דמויות בסדרה "בן 10". מ-2009 הוא מדבב את דמותו של חידני בתוכנית הנושאת את שמו, וכן את ליאו מהסדרה "חבורת איינשטיין" וקיפ מ"גיבורי העיירה" בערוץ הופ!. בערוץ "יס בייבי" מדבב את הפרה סימה בתוכנית "כיף של חווה", ובערוץ לוגי מדבב את שימיווי בסדרה "אינאמי".

בשנים 2009-2010 דיבב בערוץ הילדים את מארק בסדרה "סוכני העל" (ספין אוף לסדרה טוטלי ספייס). בסדרה "שב"כ - שירות ביטחון כיתה" דיבב את דמותו הבריונית של ברט.

בשנת 2013 דיבב את ת'אנק בסרט "הקרודים".

ג'רופי שר שירי פתיח של מספר תוכניות לילדים ונוער, בהן "מרטין על הבוקר", "האיגלו של טרלה" ו"פרנקלין וחברים".

בשנת 2012 התגייס לצה"ל. לאחר שחרורו החל ללמוד בבית הספר למוזיקה רימון.

בשנת 2014 החל לצאת במופע "איתי ג'רופי במופע להקה" ברחבי הארץ, בביצוע שירים מקוריים פרי עטו.

בשנת 2015 דיבוב בסרט הקולנוע "גולשים על הירח".

בשנת 2016 עבר לארצות הברית ולמד במכללת ברקלי למוזיקה שבבוסטון, מסצ'וסטס.

קישורים חיצוניים
----------------

* איתי ג'רופי, במיזם "אישים" לתיעוד היצירה הישראלית
* איתי ג'רופי, באתר שירונט
* צבי דובוש, ריאיון עם ג'רופי, באתר "אישים"

הערות שוליים
------------

1. ↑  קובי סלע, בית-ספר לחזנים צעירים - תרבות ופנאי (דיסק), באתר ערוץ 7, 18 בינואר 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007390280005171

 |
**ג'יינוזאורוס** (שם מדעי: ***Jainosaurus***) הוא סוג של דינוזאור זאורופוד מקבוצת הטיטאנוזאורים שחי במשך הקרטיקון העליון במשך המאסטריכט, לפני 68 מיליון שנה מזמננו, באזור הודו של ימינו. המאובניו נתגלו בתצורת למטה (אנ') שבמאדהיה פרדש, הודו.

מאפיינים
--------

לג'יינוזאורוס הייתה עצם זרוע באורך 134 סנטימטרים, והוא היה קטן יחסית לקרוביו, אך עדיין הגיע לגובה של שישה מטרים בראשו ואורכו הגיע ל-18 מטרים. הוא היה פרימיטיבי ביחס לטיטאנוזאורים והיה קרובם של הבוניטזאורה והאנטארקטוזאורוס מאמריקה הדרומית. את שמו המדעי קיבל על שם הפלאונטולוג ההודי סוהאן לאל ג'יין (Sohan Lal Jain), אשר ערך מחקר נרחב על הדינוזאור. הג'יינוזאורוס תואר למדע ב-1995 בידי אדריאן פול האנט (Adrian Paul Hunt), אף שכמה חוקרים סוברים שהוא טקסון בטל השייך לסוג טיטאנוזאורוס או אולי לאנטארקטוזאורוס. כמה מדענים גם שייכו אותו למשפחת הדיקראוזאוריים בעלת הזיזים על שדרתם, אך נראה שמדובר באבולוציה מתכנסת מאחר שמבנה הגפיים דומה יותר לטיטאנוזאור.

קישורים חיצוניים
----------------

* ג'יינוזאורוס, באתר GBIF (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph553980

 |
**איתן מור** (נולד ב-30 בדצמבר 1951) הוא כירורג ישראלי, המכהן כמנהל המרכז להשתלות איברים במרכז הרפואי ע"ש חיים שיבא – תל השומר. פרופסור לרפואה בפקולטה לרפואה של אוניברסיטת תל אביב.

ביוגרפיה
--------

מור נולד בחיפה וגדל בירושלים. הוא למד בבית הספר התיכון ליד האוניברסיטה. ב-1970 התגייס לצה"ל ושירת כלוחם בסיירת מטכ"ל. לאחר שחרורו למד רפואה באוניברסיטה העברית בירושלים. הוא עשה את הסטאז' במרכז רפואי הדסה, ואת ההתמחות בכירורגיה אותה סיים ב-1989 עשה בבית חולים קפלן. לאחר מכן נסע לארצות הברית ושימש עמית ביחידת ההשתלות של המרכז הרפואי של אוניברסיטת ביילור בטקסס וביחידת ההשתלות של בית החולים מאונט סיני בניו יורק. בשובו לישראל ב-1994 עבד ביחידת הניתוחים וההשתלות של מרכז הרפואי ע"ש חיים שיבא – תל השומר. ב-1995 עבר לבית החולים בילינסון וב-1997 מונה למנהל היחידה להשתלות כבד בבית החולים בילינסון. ב-2002 מונה למנהל מערך ההשתלות בבית החולים בילינסון ובבית החולים שניידר. מור ביצע את השתלות הכבד מתורם חי בילד ובמבוגר הראשונות בישראל. הוא הוביל את ביצוען הראשון של השתלות כליה שאינן תואמות סוג דם והשתלות מוצלבות. ב-2019 מונה למנהל המרכז להשתלות איברים במרכז הרפואי ע"ש חיים שיבא – תל השומר.

מור שימש יו"ר החברה הישראלית להשתלות (2006–2008) וחבר ועדת ההיגוי של המרכז הלאומי להשתלות.

בתחום המחקר והאקדמיה פרסם למעלה מ-170 מאמרים מדעיים. ב-1997 מונה למרצה בכיר בפקולטה לרפואה של אוניברסיטת תל אביב, ב-2001 לפרופסור חבר ומאז 2011 מכהן כפרופסור מן המניין בפקולטה.

הוא נשוי ליעל ואב לארבע בנות.

קישורים חיצוניים
----------------

* פרופסור איתן מור באתר המרכז הרפואי ע"ש חיים שיבא – תל השומר
* רן רזניק, משחזר ניתוחים בחלום: משתיל האיברים הלאומי מדבר, באתר ynet, 22 בספטמבר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007394323505171

 |
**תוכנית המשכיות עסקית** או **BCP** (ראשי תיבות באנגלית של: **B**usiness **C**ontinuity **P**lan) היא דוקטרינת ניהול המתייחסת לפעילות שנדרש ארגון לבצע על מנת להבטיח שפונקציות עסקיות קריטיות תהיינה זמינות ללקוחות, ספקים, רגולטורים וגופים אחרים בעלי עניין בארגון.
פעילויות אלו כוללות מטלות יומיות כגון ניהול פרויקטים, מערכת גיבויים, בקרת שינויים, ותכנון עתידי.
המשכיות עסקית אינה מתייחסת לפעולות ההצלה הראשוניות אלא להתכוננות והתארגנות להשגת יכולת התאוששות מהירה לאחר האסון.

לעיתים מתבלבלים בין "המשכיות עסקית" ל"ניהול משברים" או "DRP" ו"שיקום נזקים". שלושת המושגים האחרונים הם חלק בלבד מהדוקטרינה המשכיות העסקית.

הדוקטרינה מתייחסת לשני תחומים:
המשכיות עסקית: יכולתו של ארגון לספק שירות ותמיכה ללקוחות ולשמור על יכולת הקיום שלו לפני, במהלך, ואחרי אירוע המשכיות עסקית.
ניהול המשכיות עסקי: תהליך ניהול ההוליסטי שמזהה השפעות אפשריות המאיימות על ארגון ומספק מסגרת לבניית חוסן ארגוני ואת היכולת לתגובה אפקטיבית לצורך הגנה על האינטרסים של בעלי העניין המרכזיים, המוניטין והמותג.

ניהול המשכיות עסקית
-------------------

הבסיס לניהול המשכיות עסקית הוא הבנת הפעילויות, האיומים, הסיכונים והשפעתם על הארגון ועל בעלי העניין.

התהליך כולל 5 שלבים הידועים כ"מעגל החיים" לניהול המשכיות עסקית:

ניהול המשכיות עסקית - מעגל החיים
### הכרת הארגון

זהו השלב הראשון המהווה את הבסיס לכל המערך. בסיום שלב זה לארגון יהיה הידע וניתוח ההשפעות, האיומים והסיכוים להם חשוף הארגון (BIA-Business Impact Analysis) הגדרת הפעילויות הקריטיות, זמני השבתה נסבלים (MTDP), זמני התאוששות מקסימליים (RTO), נקודות שחזור מידע מינימליות (RPO) ויכיר את האיומים, הסיכונים ונקודות הכשל בארגון.

### גיבוש אסטרטגיות

שלב שני בו מגבשים אסטרטגיות להתמודדות עם האיומים ומציאת פתרונות אפשריים לכל פעילות. האסטרטגיות מגובשות לכל אחד מהמשאבים הנדרשים לקיום הפעילות – מבנה, משאבי אנוש, ספקים, מלאי, תשתיות, מידע ועוד.

### הכנת תוכניות להמשכיות עסקית

בשלב זה מכינים תוכניות פעולה פרטניות ליישום ההחלטות שהתקבלו בשלב הקודם.
תוכניות מגובשות לכל נושא משרה בפעילויות שהוגדרו כקריטיות לארגון. בוחרים באנשים מתוך או מחוץ לארגון שיתפעלו את התוכניות במסגרת אחד הצוותים:

* צוות ניהול המשבר - צוות מצומצם המורכב ברובו מההנהלה הבכירה של הארגון, יועצים מתום ניהול משברים והתקשורת.
* צוות ניהול התוכניות - לרוב מנהלים בדרג ביניים שאחראים ליישום ותפעול התוכנית בתחום פעילות מוגדר.
* הצוות המבצע - עובדים מתוך הארגון בתמיכת קבלני משנה (במידת הצורך) לביצוע הפעילויות עצמן.

### בדיקת התוכניות והתאמתן

זהו שיא התהליך, כאשר כל בעלי העניין מודעים לרצינות שמייחס הארגון להמשכיות העסקית ולמחויבות לתהליך. קיימים סוגי בדיקות שונים. סוגי הבדיקות שיופעלו בשלב זה נדונו וסוכמו עוד טרם החל תהליך הכנת התוכניות עצמן.

### הטמעת המשכיות עסקית בארגון

זהו השלב הבוגר בתהליך. לאחר שהארגון ביצע את כל השלבים במעגל החיצוני, זהו השלב בו מתחזקים את התוכניות, עוקבים אחרי הפעילויות, האיומים, המשאבים הנדרשים, גיבוש אסטרטגיות נוספות, בדיקת יחסי עלות-תועלת ומרחיבים את התהליך לפעילויות
נוספות.

קישורים חיצוניים
----------------

ויקישיתוף מדיה וקבצים בנושא **תוכנית המשכיות עסקית** בוויקישיתוף
* אתר המכון להמשכיות עסקית (באנגלית)
* אתר DRI, המכון להתאוששות מאסון (באנגלית)
* המדריך השלם להמשכיות עסקית וחוסן ארגוני של חברת הייעוץ הבינלאומית Protiviti (מהדורה 5)
**אל-ג'מאעה אל-אסלאמיה בלבנון** (בערבית: **الجماعة الإسلامية في لبنان**. בתעתיק לעברית: **אלג'מאעה אלאסלאמיה פי לבנאן**. בתרגום לעברית: "**הקבוצה האסלאמית בלבנון**") הוא שמה של שלוחת תנועת האחים המוסלמים בלבנון.

היסטוריה
--------

תנועת האחים המוסלמים הסונית נוסדה במצרים בשנת 1928 על ידי חסן אל-בנא.

במהלך שנות ה-50 החלו להתגבש בלבנון התארגנויות מקומיות של תנועת האחים המוסלמים, ובשנת 1964 משרד הפנים הלבנוני הכיר בהן באופן רשמי כתנועת "אלג'מאעה אלאסלאמיה".

בשנת 1982, במהלך מלחמת לבנון הראשונה, הוקמה הזרוע הצבאית של התנועה, המכונה "כוחות אלפג'ר", ומאז היא משתתפת בלחימה מול ישראל מעת לעת.

התנועה מצויה באזורים הסוניים של לבנון, כאשר אחד ממעוזיה המרכזיים היא העיר צידון.

### חלקה במלחמת חרבות ברזל

במהלך מלחמת חרבות ברזל לקחה התנועה חלק בהתקפות נגד ישראל במסגרת החזית הצפונית של המלחמה. בלילה שבין ה-26 ל-27 במרץ 2024 תקף חיל האוויר הישראלי מבנה בעיירה אל-הבאריה שבדרום לבנון, בו שהו שבעה מחבלים מהזרוע הצבאית של הארגון, אשר חוסלו בתקיפה. אחד מהם היה בכיר בארגון, והיה אחראי לקידום פיגועים וירי רקטות לעבר ישראל. מספר ימים לאחר מכן הגיעו משלחת איראנית ומשלחת של חזבאללה, שתיהן שיעיות, לביקור תנחומים אצל מזכ"ל הארגון מוחמד טקוש.

מזכ"ל הארגון, מוחמד טקוש, אמר בריאיון לערוץ אל-ג'זירה הקטארי באוקטובר 2023, סמוך לפרוץ מלחמת חרבות ברזל, כי "כוחות אל-פג'ר הם אגף ההתנגדות של אל-ג'מאעה אל-אסלאמיה מאז 1982". עוד הוסיף כי ארגונו סייע לחזבאללה בשנת 2000 בלחימה נגד ישראל שהובילה לנסיגתה של ישראל מלבנון.

בראיון נוסף לעיתון האמירתי "דה נשיונל" באוקטובר 2023, אמר בכיר הארגון באסם חאמוד באשר ליחסים בין התנועה לארגון חזבאללה השיעי: "אנחנו לא בתיאום מוחלט עם חזבאללה. יש לנו מחלוקת איתם בכמה עניינים, אבל אנחנו יחד מבחינת ההתנגדות לישראל".

ראו גם
------

* חזבאללה
* אל-ג'מאעה אל-אסלאמיה בדרום מזרח אסיה

קישורים חיצוניים
----------------

* 

* אתר האינטרנט הרשמי של אל-ג'מאעה אל-אסלאמיה
* דוד גולדברג, ‏הכירו את אל-ג’מאעה אל-אסלאמיה: ארגון הטרור הלבנוני שעלה לכותרות, באתר JDN‏
* ריאיון עם מוחמד טקוש בסוכנות הידיעות אסושיאייטד פרס, 26 במרץ 2024 (באנגלית)

הערות שוליים
------------

1. ↑  אבו עלי אקספרס, באתר Telegram
2. ↑  במעקב ע"י ישראל וארה"ב: זה הארגון שהיה במוקד התקיפה החריגה בלבנון, באתר מעריב אונליין, 27 במרץ 2024
3. ↑  אבו עלי אקספרס, באתר Telegram
4. ↑  ספיר ליפקין, ‏ארגון איסלאמיסטי-סוני שפועל נגד ישראל: מי אתם אל-ג'מאעה אל-אסלאמיה?, באתר ‏מאקו‏, 27 במרץ 2024
5. ↑  גיא אלסטר‏, הזרוע המקומית של "האחים המוסלמים": זהו הארגון שהותקף בלבנון, באתר וואלה!‏, 27 במרץ 2024

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007425310605171
* ISNI: 0000 0001 2109 2045
* LCCN: n97907218
* VIAF: 126717849
* WorldCat: lccn-n97907218

 |
**התיאטרון שלנו** הוא תיאטרון רפרטוארי לילדים ונוער שהוקם בשנת 1994 על ידי הבמאי, היוצר והשחקן רונן גולדפרב פלד.

בין הפקות התיאטרון: "דירה להשכיר", "איה אאוץ' אווה", "בנצי הפיל", "עכבר העיר ועכבר הכפר", "בגדי המלך החדשים", "עלילות פרדיננד פדהצור בקיצור", "רונן בארץ הסיפורים", "שימו לב גם אליי", "מי מה מוזיקה", "אדון חלום", "זהבה ושלושת הדובים", "עמי ותמי בבית הממתקים", "חי ודק" ועוד.

והם הפיקו גם קונצרטים בשיתוף תזמורת סימפונט רעננה: "מכשפה במול", ו"איך באים השירים אל לב האדם".

בין שחקני התיאטרון בהפקות העבר: אסתר אתי קסטרו, רונה בקרמן, גילה אלמגור, משי קלינשטיין, דין דין אביב, עדי אשכנזי, שלומי קוריאט, דנה סמו, אלי גלפרין, גיא פרידמן, איתי שגב, נטע הבר.

"התיאטרון שלנו" הפיק תוכניות טלוויזיה וספיישלים בשיתוף ערוץ "הופ!" וערוץ "בייבי".

הצגות "התיאטרון שלנו": "ביער המשלים" "אדון חלום" שודרה בערוץ "הופ!" בערב חג הסוכות של שנת 2004 (התשס"ה).

כמו כן, התיאטרון הפיק גם סדרה קבועה "ספר לי סיפור" בכיכובו של רונן גולדפרב פלד בHOT VOD Young וכיום ב"ערוץ הכוכבים".

שירי ההצגות שודרו גם בערוץ הופ!, בערוץ בייבי ובערוץ "ילדות ישראלית".

כיום תוכני ההצגות והסדרות של "ספר לי סיפור" ו"ספר לי סיפור - האגדות של רונן" משודרים בערוץ הכוכבים, באתר PODI ובתוכן לילדים הנקראת יוקיד (YOUKID) ובעבר ב"ערוץ כוכבי הילדים".

בשנת 2004 העלה התיאטרון את ההצגה המקורית "בנצי", שאת שיריה הלחינה הזמרת יהודית רביץ.

פרסים
-----

במסגרת "פרס הבמה לילדים ונוער", זכתה בשנת 2008 ההצגה "איה אאוץ' אווה" של "התיאטרון שלנו" בפרס הצגת השנה. באותה שנה, גם זכה רונן גולדפרב פלד בפרס "במאי השנה", והתיאטרון, בפרס "עיצוב התלבושות".

קישורים חיצוניים
----------------

* אתר האינטרנט הרשמי של התיאטרון שלנו

הערות שוליים
------------

1. ↑  בארי דייוויס, More Than Kids Stuff באתר [ג'רוזלם פוסט]
2. ↑  ספר לי סיפור, באתר YouPost.
3. ↑  בנצי באתר סל תרבות ארצי
**פוקרסטארס** (PokerStars) הוא חדר פוקר מקוון, הגדול בעולם. החברה, ששוויה נאמד ב-3–4 מיליארד דולרים, רשומה באי מאן, המשמש כמקלט מס.

לאחר החקיקה נגד הימורים מקוונים בארצות הברית, החליטו ראשי פוקרסטארס להמשיך ולקבל הפקדות משחקנים אמריקניים, בטענה כי פוקר הוא משחק מיומנות, ולא משחק מזל. פוקרסטארס, שעוד קודם לכן היה חדר הפוקר השני בגודלו בעולם, נכנסה לוואקום שהשאירו אחריהם חברות ההימורים הציבוריות (בעיקר פארטיגיימינג), שהפסיקו לקבל הפקדות משחקנים אמריקניים. המהלך הניב לחברה רווחים המוערכים במאות מיליוני דולרים, והפך אותה לחדר הפוקר המקוון הגדול ביותר בעולם. פוקרסטארס מציעה מגוון משחקי פוקר, כגון טקסס הולדם ואומהה הולדם.

כמו כל חדרי הפוקר באינטרנט, פוקרסטארס מרוויחה את כספה משני מקורות עיקריים: גביית עמלה ("רייק") בכל סיבוב משחק, ודמי רישום לטורנירים נושאי פרסים. פוקרסטארס הוא אתר הבית של אליפות העולם בפוקר מקוון, טורניר שהשחקנים המסיימים במקומות הראשונים בו, זוכים במאות אלפי דולרים כל אחד.

באוגוסט 2014, קנתה אמאיה (Amaya Gaming Group) את חברת האם של פוקרסטארס בסכום של 4.9 מיליארד דולר במזומן. עסקה זו הפכה את אמאיה לחברת ההימורים הגדולה בעולם באותה העת. לאחר הסתבכות עם שלטונות החוק בקנדה, שינתה החברה את שמה ל-The Stars Group. במאי 2020, התאחדה חברה זו עם החברה האירית Flutter Entertainment, לפי שווי ערך של כ-4.95 מיליארד דולר. השווי של שתי החברות יחד הוערך לאחר הרכישה ביותר מ-11 מיליארד דולר.

על פוקרסטארס נמתחה ביקורת מאחר שדירקטוריון החברה קיבל החלטה מודעת לעבור על חוקי ארצות הברית. בני משפחת שיינברג, וכמוהם בעלי המניות האחרים בחברה ומנהליה הבכירים, היו מנועים מלהיכנס לארצות הברית, מחשש למעצר בידי השלטונות האמריקניים. ישי שיינברג הסגיר את עצמו בינואר 2020 כחלק מעסקה עם הרשויות, ובספטמבר אותה השנה הורשע ונקנס ב-30 אלף דולר, ללא כניסה לכלא.

סבבי טורנירי פוקר
-----------------

פוקרסטארס היא הספונסר הראשי של מספר סבבי טורנירי פוקר ברחבי העולם. הגדול בניהם הוא סבב הפוקר האירופי, אשר ב-2011 רכשה החברה את הזכויות עליו.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פוקרסטארס** |

* אתר האינטרנט הרשמי של פוקרסטארס
* פוקרסטארס, סרטונים בערוץ היוטיוב

* פוקרסטארס, ערוץ באתר Twitch.tv

הערות שוליים
------------

1. ↑  טלי ציפורי, ‏פוקרסטארס קוראת תיגר על החוק האמריקני; טוענת כי פוקר הוא משחק של מומחיות ולא של מזל, באתר גלובס, 15 באוקטובר 2006
2. ↑  The Stars Group combines with Flutter Entertainment in all share transaction to create world's largest online gaming company by revenue, באתר Jones Day, ‏מאי 2020 (באנגלית)
3. ↑  Poker Site Operator Gets Slap On The Wrist For Charges Stemming From Black Friday, באתר CardPlayer, ‏24 בספטמבר 2020 (באנגלית)
**דיוויזיית חיל הרגלים ההודית ה-10** (באנגלית - Indian 10th Infantry Division) הייתה דיוויזיית חיל רגלים בצבא הודו הבריטית שלחמה בזירות שונות בזמן מלחמת העולם השנייה.

הקמת הדיוויזיה
--------------

הדיוויזיה הוקמה בחופזה, בשנת 1941 כאשר מרד רשיד עאלי אל-כילאני חייב העברה מהירה של כוחות לעיראק. הכוחות היחידים שניתן היה להקצות במרחב היו כוח בסדר גודל של חטיבה מתוגברת שעמד להפליג מקראצ'י למלאיה בפיקודו של הגנרל ויליאם ארצ'יבלד קנת' פרייזר. באפריל 1941 הוסט הכוח ממסלולו והופנה לבצרה, שם היה מעורב בלחימה לדיכוי המרד. באפריל-מאי 1941, בעיראק, תוגבר הכוח ביחידות שונות, עד שגובש לכלל דיוויזיית רגלים. במאי 1941 חלה פרייזר והוחלף בגנרל ויליאם סלים.

שירות בזירת המזרח התיכון
------------------------

תחת פיקודו של סלים, שירת הכוח בזירת המזרח התיכון, כחלק מקבוצת כוחות שהתאגדו אד-הוק במסגרת המערכה העיראקית, שנקראה כוח עיראק. כוח עיראק לחם בתחילה בעיראק, ולאחר הבסת כוחותיו של רשיד עאלי אל-כילאני והחזרת השליטה של העוצר ההאשמי הפרו בריטי עבד אל-אילה בעיראק, המשיך הכוח ולחם במסגרת המערכה בסוריה ובלבנון, ביוני 1941, כנגד כוחות צרפת של וישי, במטרה להשליט על סוריה ולבנון את כוחות צרפת החופשית. לאחר מכן לחם כוח עיראק במסגרת הפלישה הבריטית-סובייטית לאיראן שנועדה להבטיח כי איראן לא תצטרף אל כוחות מדינות הציר והתרחשה כמעט ללא התנגדות של ממש.

המערכה במדבר המערבי
-------------------

במרץ 1942, לאחר הצטרפות האימפריה היפנית ללחימה, קיבל סלים פיקוד על כוחות הבריטים בבורמה, והפיקוד על הדיוויזיה הועבר למייג'ור ג'נרל תומאס ויינפורד ריס. הדיוויזיה הועברה ללחימה במסגרת המערכה במדבר המערבי והוכפפה אל הקורפוס ה-13 של הצבא הבריטי. ביוני 1942 קיבלה הדיוויזיה פקודה להחזיק בעמדות הסמוכות לגבול שבין מצרים ללוב למשך 72 שעות במהלך נסיגת הארמייה השמינית של הצבא הבריטי אל אל עלמיין. ריס טען כי הדבר אינו אפשרי, כי כוחות הדיוויזיה אינם מרוכזים דים, וכי עבודות הביצורים במקום אינן מספיקות. בתגובה פוטר ריס על ידי ויליאם גוט, מפקד הקורפוס ה-13, והעביר את הפיקוד על הדיוויזיה למייג'ר ג'נרל ג'ון סבסטיאן ניקולס. כפי שחזה ריס הצליח רומל לפרוץ את קו ההגנה שיצרה הדיוויזיה.

לאחר תבוסה זו נשלחה הדיוויזיה לקפריסין לשם ארגון מחדש, והושמה תחת פיקודו של מייג'ור ג'נרל אלאן ברוס בלאקסלנד. לאחר מכן הוצבה בעיראק, כחלק מהארמייה העשירית של הצבא הבריטי, שהורכבה מהיחידות שהרכיבו בעבר את כוח עיראק. ביולי 1943 הוצב מייג'ר ג'נרל וילפריד לואיס לויד כמפקד הדיוויזיה, וכאשר נהרג לויד בהתרסקות מטוס בינואר 1944 הוצב מייג'ר ג'נרל דניס וייטהורן ריד כמפקד הדיוויזיה.

המערכה האיטלקית
---------------

במרץ 1944 הוצבה הדיוויזיה במסגרת הארמייה השמינית של הצבא הבריטי בחזית האדריאטית. המערכה לחמה במסגרת המערכה האיטלקית ועלתה לאורך חצי האי האיטלקי צפונה, בלחימה רצופה לחציית הקו הגותי ולאחר מכן עד הניצחון במאי 1945. לאחר מכן הוצבה הדיוויזיה במשימות אבטחה ביוגוסלביה ובטרייסט עד שהושבה להודו, בשנת 1947.
**ארי ברזילי** (נולד ב-19 בפברואר 1953) הוא פרופסור אמריטוס במחלקה לנוירולוגיה בפקולטה למדעי החיים באוניברסיטת תל אביב. ראש המעבדה לחקר מחלות מוח ניווניות ופונקציונליות המוח.

ביוגרפיה
--------

ארי ברזילי נולד בתל אביב, רביעי מבין אחיו לאמו שנולדה בירושלים והיא דור שמיני בארץ, ולאביו עלה לארץ מרוסיה ועבד בחברת "אמקור" לייצור מקררים. בשנת 1957 עבר עם משפחתו להרצליה פיתוח. את לימודיו התיכוניים השלים בבית הספר התיכון אליאנס בתל אביב. בצבא שירת כקצין בחיל השריון.

בשנת 1977 החל את לימודיו האקדמאים באוניברסיטה העברית בירושלים, שם השלים את התואר הראשון שלו בכימיה, פיזיקה וביולוגיה. את התואר השני והשלישי שלו עשה בנוירוביולוגיה וביוכימיה והשלים אותם בשש שנים.

ברזילי עשה את הפוסט-דוקטורט שלו בשנת 1987 באוניברסיטת קולומביה שבניו יורק. תואר זה ארך 5 שנים במעבדתו של פרופסור אריק קנדל. בסיום התואר, שנת 1992 חזר לארץ ובחר לעבוד באוניברסיטת תל אביב, בה עובד עד היום בתור ראש מעבדה העוסקת במחלות ניווניות ופונקציונליות של המוח. בנוסף כיהן כיו"ר המועצה המדעית של עמותת "לראות" בין השנים 2006–2013.

ארי ברזילי נשוי לאפרת ברזילי, מעצבת גרפית במקצועה וצלמת אמנותית, ולהם תאומים.

פעילות מחקרית
-------------

המחקר במעבדתו של בריזלי במחלקה לנוירוביולוגיה באוניברסיטת תל אביב מתעסק בעיקר בפונקציונליות המוח ומחלות מוח ניווניות, ובמנגנון ה-DDR.

במעבדה חוקרים את הקשר בין השיבוש בתפקוד מנגנון DDR לאטיולוגיה של מחלות מוח ניווניות באמצעות מחקר בעכברים בעלי מוטציה בגנים שחסרים אצל חולים עם הפרעות ביציבות הגנומית, לדוגמה ATM, Nbs1, Wrn.

בנוסף חוקרים במעבדה את הקשר בין תגובת התא לנזק DNA ובין תהליך ההזדקנות על מנת להשיג תובנה עמוקה יותר לתהליך ההזדקנות בהתמקדות על תהליכים שמושפעים על ידי Atm ו- Wrn במטרה להבין את תפקיד החלבונים בהזדקנות. תחום נוסף הנחקר במעבדה הוא הבנת חשיבות תאי הגליה באטיולוגיה של מחלות מוח ניווניות. בזמן מחלות מוח ניווניות חלק מהרשתות נפגעות, מטרת המחקר הוא להבין אלו מן הרשתות נפגעו וכיצד ניתן לתקן אותן. במחקר שמים דגש על תפקיד תאי הגליה בפגיעה בתפקוד הרשת וכאמצעי היכול לעזור בתיקונה לאחר שנפגעה.

נוסף על מחקרים בנושא זה, ברזילי חוקר גם את המנגנון המולקולרי של ניוון והתחדשות עצב הראייה. מחקריו מתמקדים בפתרון לבעיות חשוכות מרפא ברשתית העין ועצב הראייה באמצעות השתלת פיגום שיקדם את הישרדות תאי RGC (תאי גלגיליון) והתחדשות אקסונלית, הפרשה מרחבית ומבוקרת ממבנים בגודל ננומטרי שיושתלו בעצב הראייה, והשתלת צ'יפים מיקרוסקופים ואלקטרודות בעצב הראייה.

קישורים חיצוניים
----------------

ויקישיתוף מדיה וקבצים בנושא **ארי ברזילי** בוויקישיתוף
* ארי ברזילי, באתר של הפקולטה למדעי החיים באוניברסיטת תל אביב

* ארי ברזילי, באתר ResearchGate

הערות שוליים
------------

1. 1 2  Brazilai A. DNA damage, neuronal and glial cell death and neurodegeneration, **Apoptosis** 15(11), 2010, עמ' 1371-1381
2. 1 2 3  Ari Barzilai Lab, Ari Barzilai Lab (ארכיון)
3. ↑  Brazilai A, Biton S. Shiloh Y., The role of the DNA damege response in neuronal development, organization and maintenance. DNA Repai, **Amst** 7(7), 2008, עמ' 1010-1027
4. ↑  Frenkel D. Brazilai A. The role of glial cells in the etiology of brain degenerative diseases, **Neurologia** 15, 2013, עמ' 16-20
5. ↑  העמוד על פרופסור בריזלי באתר של אוניברסיטת תל אביב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007346442405171

 |
**דויד לובגה** (נולד ב-13 באפריל 1975), הידוע בשם הבמה **לו בגה**, הוא זמר גרמני הידוע בחידוש שביצע לשיר Mambo No. 5 בשנת 1999.

סגנונו של בגה משלב אלמנטים מוזיקליים משנות ה-40 וה-50 של המאה ה-20 לצד מקצב מודרני וגרוב.

ביוגרפיה
--------

בגה נולד במינכן, שבמערב גרמניה לאם מסיציליה ואב מאוגנדה.

עד גיל שש גר רוב זמנו עם אמו באיטליה, ולאחר מכן חזרו להתגורר בגרמניה.

קריירה
------

בגה היה חבר בצעירותו בהרכב ראפ. כשעבר למיאמי, שבפלורידה גילה את המוזיקה הלטינית. כשחזר לגרמניה הכיר את מנהלו, גואר ביסנקמפ, ואת המפיקים "פרנק ליאו" ו"דונלד פאקט" (וולפגאנג פון ובנאו) ואיתם גיבש את הקונספט לחידוש השיר Mambo No. 5 (A Little Bit of...).

הסינגל הראשון של בגה, "Mambo No. 5 (A Little Bit of...)" היה ללהיט בינלאומי בשנת 1999 והגיע למקום הראשון בבריטניה, איטליה ואוסטרליה בעוד בארצות הברית הגיע למקום השלישי במצעד הבילבורד הוט 100. גם בגרמניה, הולנד ושוודיה ומדינות אירופאיות נוספות הצליח השיר ודורג במקום הראשון.

ביולי 1999 הוציא בגה את אלבום הבכורה שלו "A Little Bit of Mambo". את האלבום השני שלו "Ladies and Gentlemen" הוציא במאי 2001. האלבום לא הצליח כפי שהצליח האלבום שקדם לו. האלבום השלישי שהוציא בגה יצא במאי 2005 ואלבומו הרביעי Free Again יצא במאי 2010 אך גם הוא לא זכה להצלחה. את האלבום החמישי הוציא בגה ביוני 2013. הוא נקרא בשם A Little Bit of 80's. באלבום זה חידש להיטים כגון Karma Chameleon של Culture Club, ואת השיר Red Red Wine של ניל דיימונד.

בגה שר את שיר הנושא בסרט האנימציה Brandy & Mr. Whiskers שיצא בשנת 2010. הוא הוציא וידאו קליפ בשיתוף חברת "דיסני" בשם Disney Mambo #5 שכלל אזכור של דמויות דיסני.

דיסקוגרפיה
----------

* A Little Bit of Mambo ‏ 1999
* Ladies and Gentlemen ‏ 2001
* Lounatic ‏ 2005
* Free Again ‏ 2010
* A Little Bit of 80's ‏ 2013

קישורים חיצוניים
----------------

ויקישיתוף מדיה וקבצים בנושא **לו בגה** בוויקישיתוף
* 

* אתר האינטרנט הרשמי של לו בגה
* לו בגה, ברשת החברתית פייסבוק

* לו בגה, סרטונים בערוץ היוטיוב

* לו בגה, במסד הנתונים הקולנועיים IMDb (באנגלית)

* לו בגה, באתר אייטונס (באנגלית)

* לו בגה, באתר ספוטיפיי

* לו בגה, באתר Last.fm (באנגלית)

* לו בגה, באתר AllMusic (באנגלית)

* לו בגה, באתר MusicBrainz (באנגלית)

* לו בגה, באתר דיזר

* לו בגה, באתר Yandex.Music (ברוסית)

* לו בגה, באתר Discogs (באנגלית)

* לו בגה, באתר Songkick (באנגלית)

* לו בגה, באתר Genius

* לו בגה, באתר בילבורד (באנגלית)

הערות שוליים
------------

1. 1 2 3  Lou Bega, באתר Allmusic
2. ↑  LOU BEGA, באתר Official Chart
3. ↑  LOU BEGA - MAMBO NO. 5 (A LITTLE BIT OF...) (CHANSON), באתר Lescharts
4. ↑  Lou Bega - ♫ Disney Mambo #5 ♫, באתר יוטיוב, 14 באוגוסט 2010

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1085467
* BnF: cb14027334z (data)
* GND: 122320107
* ISNI: 0000 0003 6846 9051
* LCCN: no00005973
* MusicBrainz: 64f9c914-74a0-4f6b-8589-6261851b0ab9
* NKC: xx0072542
* NLK: KAC201950640
* NLP: a0000002731701
* NSK: 000592192
* NTA: 203199588
* RERO: 02-A006038612
* SUDOC: 160484650
* VIAF: 19879775
* WorldCat (עם VIAF): 19879775

 |
**בית לפליטות** (נקרא גם "**פנימיית עטרת בנות**") הוא בית יתומות הפועל כפנימייה לבנות מן המגזר החרדי, הנמצא ברחוב בהר"ן 1 במאה שערים בירושלים. המקום מלווה יתומות מילדותן המוקדמת ולעיתים גם לאחר שהתחתנו ועזבו את בית היתומות.

היסטוריה
--------

בית לפליטות החל את פעילותו בשנת 1949, כשרבי אברהם יצחק קאהן מתולדות אהרן החל לטפל ביתומות שעלו לישראל לאחר השואה. תחילה שיכן האדמו"ר את הבנות בביתו, אולם משגדל מספרן פנה לעזרת תלמידו, הרב נפתלי רוזנפלד.

הרב רוזנפלד שכר עבור הבנות דירות בשכונות הבוכרים ובית ישראל בירושלים. הוא פנה לשלמה פפנהיים שיסייע לו. לאחר שמספר הבנות גדל, רכש רוזנפלד בשנת 1955 מבנה ברחוב חיי אדם בירושלים מתרומתו של זאב אהרן וויירעב. כאשר המקום כבר לא הספיק, נרכש מבנה ברחוב בהר"ן 1 בירושלים בזכות תרומה של שני יהודים אמריקאים, יוסף רוזן ולואיס דנברג. המבנה נרכש בשנת 1960 ומשמש כמבנה העיקרי של המוסד עד היום. המבנה הקטן ברחוב חיי אדם, המכונה "הבניין הקטן", משמש גם הוא למגורי הבנות. בשנת 1960 צורף שמואל יצחק שטרן לניהול המוסד. בנו ונכדו של רוזנפלד, משה יונה וחיים אלעזר, מנהלים כיום את המוסד.

בשנים 2007–2017 (ה'תשס"ז-ה'תשע"ז) שופצו והורחבו שני הבניינים.

בשנת 2006 היה המוסד נושא לדיון בבית המשפט העליון של קנדה. בדיון נקבע כי אין זיקה ישירה בין עמותת בית לפליטות בקנדה לבין בית לפליטות בישראל, היות שהכספים שהועברו לבית לפליטות הועברו על ידי צד שלישי.

בשנת 2023 הקימה בית לפליטות את 'ארגון ביחד' ו'בשבילך', שנועדו עבור בנים ובנות ממשפחות חד הוריות, המרכז לבנים "בית ביחד" מוקם ברחוב זקס בירושלים, ו'בשבילך' ברחוב שלמה זלמן בהר"ן בירושלים, משתתפים בה אלפי ילדים ממשפחות חד הוריות מכל ערי הארץ

תיאור
-----

המקום החל כמוסד המיועד ליתומות על רקע מלחמת העולם השנייה, אך עם הזמן החל לקלוט בנות מרקעים שונים, כגון בנות שננטשו על ידי הוריהן, בנות שסבלו מהתעללות, קורבנות טרור וכדומה.

בשנת 1972 הוקם מוסד הנקרא "קריית בנות" ברחוב סורוצקין בירושלים, קמפוס נוסף אשר יכול להכיל כ-600 בנות נוספות. בנו של רבי שמואל יצחק שטרן, הרב אברהם ישעיהו שטרן, מנהל כיום את קריית בנות.

הבית נקרא כיום "פנימיית עטרת בנות".

מאז הקמת המוסד התגוררו במוסד (הן בבית לפליטות והן בקריית בנות) למעלה מעשרת אלפים בנות.[דרוש מקור]

קישורים חיצוניים
----------------

* אתר האינטרנט הרשמי של בית לפליטות - עטרת בנות
* המוסד "בית לפליטות", שערים, 10 באוגוסט 1958
* בית לפליטות בירושלים, הצופה, 26 בספטמבר 1965
* נחנכה שלוחה חדשה למוסד "בית לפליטות" ירושלים, הצופה, 24 במרץ 1966

הערות שוליים
------------

1. ↑  בית לפליטות בירושלים, הצופה, 26 בספטמבר 1965
2. ↑  "אבא, רבי נפתלי", באתר כיכר השבת
3. ↑  מפת ירושלים מאת ליברמן, 1958, עם ציון המבנה 'בית לפליטות' ברח' חיי אדם (סריקה זמינה לצפייה מתוך בנין הספרייה), באתר הספרייה הלאומית, אוסף המפות ע"ש ערן לאור
4. ↑  גדולי ישראל סיירו בבנייה המתקדמת בבית לפליטות הירושלמי – JDN – חדשות
5. ↑  זאב בלוי, כ"ק האדמו"ר מויז'ניץ בביקור רב רושם באגף המחודש במוסד 'בית לפליטות' בירושלים – JDN – חדשות
6. ↑  פסק הדין
7. ↑  Jewish Post 26 September 1990 — Hoosier State Chronicles: Indiana's Digital Historic Newspaper Program, newspapers.library.in.gov